שמעון צבי הורוביץ

הרב שמעון צבי הורוביץ (לידר; י"ב בסיוון תר"ל, 1870 – ב' בתשרי תש"ז, 1946) היה מקובל מפורסם, ממייסדי ישיבת המקובלים שער השמים ומחבר ספרי קבלה.

==תולדות חייו==
נולד בלידא לרב מאיר לייב קמינצקי, ראש המלמדים בווילנה ותלמיד של הרב יצחק מוולוז'ין. למד בתלמוד תורה ובישיבה, ובגיל בר מצווה נסע ללמוד בישיבת רמיילס בווילנה. שם למד בסתר ספרי קבלה ב"ספריית שטראשון". 

בתרמ"ז עלה לארץ ישראל לירושלים ולמד תורת הנגלה בישיבת עץ חיים בראשות הרב שמואל סלנט (המייסד) ותורת הנסתר בישיבת המקובלים בית אל, בראשות הרב "שמן ששון" פרסיאדו ששון בכר משה, שכן אז לא הייתה בירושלים ישיבת מקובלים אשכנזית. 

ראה את יעודו בהפצת חכמת הנסתר וכוונות התפילה בעל פה ובכתב. לימד בחבורות וגם יחידים. 

מפני שלפי המקובלים עשרת השבטים יתגלו לפני הגאולה השלמה, ר' שמעון צבי נשלח בתרנ"ט לאסיה מטעם מקובלי ירושלים מכל העדות לחקור את הנושא. במשך כשנתיים הלך ברגל או רכב על גמל. הוא גילה שרידים של יישובים יהודים במקומות נידחים המנותקים משאר העולם. הגיע עד טיבט ושלטונות הודו חשדו בו שמניעיו פוליטיים, והוא נאלץ להפסיק את המסע. את חוויותיו במסעו העלה את הכתב בספר "קול מבשר" שיצא לאור בתרפ"ג. 

בתרס"ו היה ממייסדי ישיבת "שער השמים", ישיבת המקובלים האשכנזית בירושלים יחד עם הרב חיים יהודה לייב אוירבך. בישיבה למד בחברותא עם המקובל הרב אפרים שמואל לרנר-פפרמן אולם היו באים לשמוע שיעורים גם מעדות המזרח והספרדים. ערך תיקון חצות והתפלל שחרית בתפילת ותיקין בבית המדרש של הישיבה עם כל הכוונות. התכתב עם גדולי המקובלים ברחבי העולם היהודי. 

התנהג בענווה גדולה כלפי כל אדם ונהג בסיגופים שונים לאבל על חורבן בית המקדש והגלות.

נפטר ביום השני של ראש השנה תש"ז במוצא שבה נהג להתבודד בכל ראש-השנה. הרבנות הראשית לא"י הוציאה היתר מיוחד להביאו לירושלים לקבורה. ציווה לא להספידו ונקבר בבית הקברות בהר הזיתים.

==חיבוריו==
*שם משמעון - הגהות על "עטרת יוסף".
*אור המאיר וקול מבשר - כותב על כך שסיבת הגלות היא מניעת לימוד קבלה ומביא מקורות המחייבים ללמוד אותה ולימוד בחכמת הקבלה בימי זיכרון. בצירוף קונטרס "נר ה' נשמת אדם" שבו לימוד ותיקון לעילוי נשמת נפטר ביום השנה הכולל תפילות ומשניות. יצא לאור בירושלים תרס"ז.
*קול מבש"ר - על מסעיו באסיה למציאת "עשרת השבטים", דפוס סלומון, ירושלים תרפ"ג. יצא בדפוס צילום בירושלים תש"ל. הודפס גם בכרך התשיעי מעשרת הכרכים של תולדות ומעשיות מאור החיים הקדוש : מציאת עשרת השבטים, קול מבשר, מכתבים מהבעש"ט, בהוצאת "בית הלל", ברוקלין תשמ"ח. מסדרת "ספרים קדושים מ[גדולי] תלמידי בעל שם טוב", חלק ס"ט.
*סדר פדיון שבוים הכללי - כולל התרת נדרים, שבועת הגלות ותפילות לביטול גזרות רעות, ירושלים תרפ"ז.
*סוד הקפות יהושע והסגולות הנפלאות - על שבע ההקפות סביב יריחו שהוביל יהושע בן נון ובעקבותיהן נפלה חומת יריחו. כולל תפילות לסגולות שונות. יצא לאור בדפוס מנורה, בירושלים תרצ"ז.
*סניגוריא - לימוד סנגוריה על כל יהודי. יצא לאור בירושלים ת"ש בצירוף "סוד הקפות יהושע". יצא בדפוס צילום בהוצאת ח"ש שרקי בין השנים תש"ם-תש"ן.
*אילנא דחיי - על עשר הספירות. נותר בכתב יד
הותיר בכתב-יד עוד הרבה הערות והגהות וספרים בחכמת הקבלה.
*הגהות וביאורים על סידור הרש"ש - כתב אותם בשולי הסידור שבו התפלל. ההגהות והביאורים מברוך שאמר (הברכה בתחילת פסוקי דזמרא בתפילת שחרית) עד השכיבנו (הברכה האחרונה מברכות קריאת שמע בתפילת ערבית) מופיעים בסוף חלק ט' של פתח עיניים החדש : לסידור הרש"ש. בו הגהות וביאורים על סידור הרש"ש בלשון קלה עם ציון המקורות, ובראשו מובאים לקט על חשיבות של הכוונות וכללי סידור הרש"ש. סידר וערך הרב שריה דבליצקי. החלק התשיעי יצא לאור בבני ברק תשע"א (ששת הראשונים בתשס"ח, השביעי בתשס"ט והשמיני בתש"ע).

==לקריאה נוספת==
<div style="direction: ltr;">
*Jonatan Meir, [http://www.academia.edu/913890/The_Imagined_Decline_of_Kabbalah_The_Kabbalistic_Yeshiva_Shaar_ha-Shamayim_and_Kabbalah_in_Jerusalem_in_the_Beginning_of_the_Twentieth_Century_Kabbalah_and_Modernity_eds._Boaz_Huss_Marco_Pasi_Kocku_von_Stuckrad_Brill_Leiden_and_Boston_2010_pp._197-220 "The Imagined Decline of Kabbalah: The Kabbalistic Yeshiva Sha'ar ha-Shamayim and Kabbalah in Jerusalem in the Beginning of the Twentieth Century"] in Kabbalah and Modernity. Boaz Huss, Marco Pasi, and Kocku von Stuckrad, eds. Brill: Leiden & Boston, 2010, pp. 197-220
</div>
* יונתן מאיר, רחובות הנהר: קבלה ואקזוטריות בירושלים (תרנ"ו-תש"ח), הוצאת יד יצחק בן צבי, ירושלים תשע"א.
* יונתן מאיר, [https://www.academia.edu/6317059 'הקבלה האקלקטית של ר' שמעון צבי הורביץ (הערה ביקורתית על המונח "קבלה ליטאית")'], קבלה: כתב עת לחקר כתבי המיסטיקה היהודית, לא (תשע"ד), עמ' 411–420

==קישורים חיצוניים==
*[http://www.otzar.org/forums/viewtopic.php?f=19&t=5393 ר' מנחם מענכין הלפרין ור' שמעון צבי הורוויץ - גאוני הקבלה], אשכול על הרב שמעון צבי הורוביץ והרב היילפרין (באשכול גם על הרב חיים יהודה לייב אויירבך) בפורום אוצר החכמה 
*
* אבישי אלבוים, [http://amhasefer.wordpress.com/2011/11/ מחשבי קיצין וצופי הישועה: על הרב שמעון צבי הורוויץ, מייסד ישיבת המקובלים "שער השמיים"], עלי ספר.
* "[http://jpress.org.il/Olive/APA/NLI_heb/SharedView.Article.aspx?href=HZH%2F1946%2F10%2F01&id=Ar00118&sk=6476A11F הרב המקובל ר' שמעון צבי הורביץ זצ"ל]", הצופה, 01/10/1946
* "[http://jpress.org.il/Olive/APA/NLI_heb/SharedView.Article.aspx?href=HZH%2F1946%2F10%2F29&id=Ar00309&sk=F37E7EA2 איש הפלא]", הצופה, 29/10/1946
*חיבוריו בהיברובוקס:
**[http://hebrewbooks.org/31288 אור המאיר : וקול מבשר]
**[http://hebrewbooks.org/20732 קול מבש"ר]
**[http://hebrewbooks.org/37613 סוד הקפות יהושע : והסגולות הנפלאות]
**[http://hebrewbooks.org/37620 סניגוריא]
**[https://hebrewbooks.org/pdfpager.aspx?req=7189&pgnum=1 עטרת יוסף עם הגהות שם משמעון]

==הערות שוליים==

קטגוריה:ראשי ישיבות לקבלה
קטגוריה:רבנים ליטאים
קטגוריה:בוגרי ישיבת רמיילס
קטגוריה:רבנים ביישוב
קטגוריה:ירושלים: רבנים
קטגוריה:מחברי ספרות תורנית
קטגוריה:מחברי ספרי קבלה
קטגוריה:יהודים הקבורים בהר הזיתים: חלקת הנביאים
קטגוריה:בוגרי ישיבת עץ חיים
קטגוריה:רבני ישיבת שער השמים
קטגוריה:אנשי העלייה הראשונה
קטגוריה:ארץ-ישראלים שנולדו ב-1870
קטגוריה:ארץ-ישראלים שנפטרו ב-1946